Document ID: 32005D0753

32005D0753
L 282/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 октомври 2005 година
за изменение на приложение II към Решение 79/542/ЕИО на Съвета по отношение на вноса на прясно месо от Бразилия
(нотифицирано под номер С(2005) 4168)
(текст от значение за ЕИП)
(2005/753/ЕО)
КОМИСИЯТА НА ЕВРОПЕЙСКИТЕ ОБЩНОТИ,
като взе предвид Договора за създаване на Европейската общност,
като взе предвид Директива 2002/99/ЕО на Съвета от 16 декември 2002 г. относно установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, параграфи 1 и 4 от нея,
като има предвид, че:
(1)
Част 1 от приложение II към Решение 79/542/ЕИО на Съвета от 21 декември 1979 г. относно съставянето на списък на трети страни или части на трети страни и относно определяне на ветеринарно-санитарните и здравните условия и ветеринарното сертифициране за внос в Общността на някои живи животни и прясно месо от тях (2), установява списък на трети страни и части от трети страни, от които държавите-членки могат да внасят някои живи животни и прясно месо от тях.
(2)
Съгласно това решение се разрешава внос от част от територията на Бразилия в Общността на обезкостено месо от животни от рода на едрия рогат добитък, тъй като е направена ваксина срещу шап.
(3)
Въпреки това, огнище на болестта шап в щата Mato Grosso do Sul, близо до границата с щата Parana, е било потвърдено от бразилските ветеринарни власти и докладвано от Световната организация за здравето на животните. Освен това между тези две провинции има непрекъснато движение и епидемиологични връзки с щата Sao Paulo. Следователно, при отсъствието на подробна информация, позволяваща да се определи с точност докъде се простира засегнатата област, и за да се осигури здравния статут на Общността по отношение на болестта шап, счита се, че вносът на месо от рода на едрия рогат добитък от тези провинции следва да бъде преустановен.
(4)
Първата нотификация на бразилските ветеринарни власти е на 30 септември 2005 г. Затова пратки със сертификати за обезкостено месо от животни от рода на едрия рогат добитък, заклани преди тази дата, следва да бъдат приемани, но всички пратки с такова месо от животни от рода на едрия рогат добитък, заклани на или след тази дата от тези три щата следва да се преустановят.
(5)
Част I от приложение II към Решение 79/542/ЕИО следва да бъде съответно изменено.
(6)
Решението ще бъде преразгледано в светлината на информацията, получена от Бразилия.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Част 1 от приложение II към Решение 79/542/ЕИО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 24 октомври 2005 година.

Labels: 17
0
3
6
18